
[bookmark: _Hlk102996746]-PRIJEDLOG
[bookmark: _Hlk102996728]Na temelju članka 35. Zakona o vlasništvu i drugim stvarnim pravima („NN“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14,81/15 i 94/17), članka 104. Zakona o komunalnom gospodarstvu („NN“ br. 68/18, 110/18, 32/20 i 145/24), vezano za odredbu članka 53. Odluke o komunalnom redu Grada Trilja (“Službeni glasnik Grada Trilja“ br. 10/22) i članka 32. Statuta Grada Trilja (“Službeni glasnik Grada Trilja“ br. 03/09, 01/19, 02/18, 01/21, 05/23, 09/23 i 07/25), Gradsko vijeće Grada Trilja, na_____ sjednici, održanoj ______________2026. godine, donosi, 

ODLUKU 
O KORIŠTENJU JAVNIH POVRŠINA NA PODRUČJU
GRADA TRILJA

I. OPĆE ODREDBE
Članak 1.
Ovom Odlukom uređuju se način korištenja, uvjeti i postupak za korištenje javnih površina, te utvrđuju zone i naknade za korištenje javnih gradskih površina u vlasništvu Grada Trilja (u daljnjem tekstu: Grad) 
Članak 2.
Javnim površinama u smislu ove Odluke smatraju se zemljišta unutar građevinskog područja  koja se po svojoj naravi i prema prirodi stvari koriste za javnu uporabu; javne zelene površine, javne površine na kojima nije dopušten promet motornim vozilima, javna parkirališta, odnosno druga koja su kao takva određena važećim Zakonom o komunalnom gospodarstvu i Odlukom o komunalnom redu Grada Trilja.
Javnom površinom smatrat će se i neizgrađeno građevinsko zemljište u vlasništvu Grada Trilja kad se ono koristi za namjene predviđene ovom Odlukom.
Privremenim objektima smatraju se kiosci, štandovi, štekati, manji montažni objekti, pokretne naprave, ugostiteljske terase i ostali objekti korišteni na javnoj površini..
Članak 3.
Privremeni objekti iz članka 2. ove Odluke moraju se izvesti i postaviti na javnu površinu na način da se uklope u prostor u okviru kojeg se postavljaju, moraju biti čisti, ispravni, estetski prihvatljivi i redovito održavani. Površina oko postavljenog objekta treba biti uredna, čista i redovno održavana.
Članak 4.
Upravljanje javnim površinama u smislu ove Odluke  povjerava se Upravnom odjelu za prostorno uređenje, imovinskopravne poslove, komunalni sustav i zaštitu okoliša Grada Trilja (u daljnjem tekstu: nadležni upravni odjel).

II. DODJELA KORIŠTENJA 
Članak 5.
(1) Lokacije za postavljanje privremenih objekata na javnim površinama, dijelovima neizgrađenoga građevinskog zemljišta daju se na korištenje na zahtjev zainteresirane stranke, uz ispunjavanje uvjeta utvrđenih ovom Odlukom.
(2) Ukoliko su za pojedinu lokaciju podnesena najmanje dva ili više zahtjeva ista se može dodijeliti na korištenje  putem javnog natječaja.
(3) Javnim natječajem u zakup se daje javna površina i dijelovi neizgrađenog građevinskog zemljišta prigodom održavanja gradskih i drugih manifestacija (Advent, Triljsko ljeto, državni praznici i sl.), osim povodom obilježavanja Dana zaštitnika Grada Trilja kad će gradonačelnik donijeti posebnu Odluku o uvjetu, načinu i naknadi za korištenje javne površine.

Članak 6.
(1) Za postavljanje pokretnih naprava na javnim površinama potrebno je odobrenje nadležnog upravnog odjela.
(2) Odobrenjem iz stavka 1. ovoga članka određuje se lokacija za postavljanje, veličina naprave, izgled naprave, način uređivanja zauzete površine, vrijeme na koje se postavlja i iznos naknade.
(3) Uz zahtjev za postavljanje pokretnih naprava  nadležan upravni odjel po potrebi može tražiti skicu pokretne naprave i tehnički opis.
(4) Zabranjeno je postavljanje pokretne naprave na javne površine i zemljišta u vlasništvu Grada Trilja bez odobrenja ili suprotno odobrenju iz stavka 1. ovoga članka.
(5) Vlasnik, odnosno korisnik pokretne naprave mora pokretnu napravu držati urednom i ispravnom, te njen okoliš čistim, a sva oštećenja ukloniti u roku od 6 dana od dana oštećenja.

Članak 7.
(1) Podnositeljima zahtjeva za postavljanje pokretne naprave na javnim površinama ili na zemljištu uz javnu površinu koje nije u vlasništvu Grada, a koji prema Gradu Trilju imaju dug po bilo kojoj osnovi ne može se izdati odobrenje za postavljanje pokretne naprave.
(2) Postavljanjem pokretnih naprava ne smije se ugrožavati sigurnost prometa, pješaka, te uništavati javne zelene površine. 
(3) Pokretna naprava može se prema svojoj namjeni postavljati samo na onim mjestima na kojima se zbog toga neće stvarati jaka buka, nečistoća ili ometati promet, te se moraju se držati urednima i ispravnima.


1. Dodjela korištenja na zahtjev zainteresirane stranke
Članak 8.
(1) Za postavljanje privremenih objekata na javnu površinu, odnosno dio zemljišta u vlasništvu Grada, podnosi se zahtjev nadležnom upravnom odjelu Grada Trilja.
(2) U zahtjevu je potrebno navesti lokaciju i površinu na koju bi se postavio privremeni objekt, svrhu i rok korištenja, te po potrebi, izvod iz katastarskog plana s ucrtanom mikrolokacijom privremenog objekta.
(3) Uz zahtjev treba priložiti obrtnicu za fizičke osobe, odnosno izvod iz sudskog registra trgovačkog suda za pravne osobe, odnosno drugi odgovarajući akt iz kojeg je vidljivo da je registrirana za obavljanje određene djelatnosti, te po potrebi i druge dokaze. 
(4) Za korištenje javne površine nadležni upravni odjel donosi Rješenje o korištenju koje sadržava: naziv lokacije na koju se postavlja privremeni objekt, površinu, rok i uvjete korištenja i iznos naknade koju je korisnik dužan uplatiti prije korištenja javne površine.
(5) Površina javne namjene daje se na korištenje na vremenski period koji stranka navede u zahtjevu, a najduže na vremenski period od jedne (1) godine.
(6) U slučaju da korisnik ispuni sve obveze utvrđene Rješenjem o korištenju javne površine, nadležni upravni odjel može mu produžiti korištenje javne površine prema podnesenom zahtjevu i u slučaju da nitko od drugih ne iskaže interes za korištenje javne površine.
Članak 9.
(1) U slučaju korištenja javne površine za postavljanje ugostiteljske terase, Gradonačelnik i korisnik sklapaju ugovor o korištenju javne površine na koji se odgovarajuće primjenjuju odredbe ove Odluke.
(2) Ukoliko se javna površina koristi za postavljanje ugostiteljske terase, korisnikom se smatra vlasnik ugostiteljskog objekta za čije se poslovanje odobrava postavljanje terase.
(3) Iznimno, po zahtjevu korisnika, korištenje javne površine iz stavka 2. ovog članka može se odobriti, odnosno ugovor o korištenju javne površine može se zaključiti s korisnikom, odnosno najmoprimcem ugostiteljskog objekta uz dostavu obrtnice, situacijskog nacrta sa iskazanom površinom, dokaza da nema dugovanja prema Gradu Trilju i odgovarajuće jamstvo podnositelja zahtjeva.
(4) Ugovor iz stavka 1. ovog članka sklapa se na vremensko razdoblje od pet 5 (pet) godina.
(5) Radi svrhovitog korištenja javnih površina, prigodom postavljanja ugostiteljskih terasa određuju se minimalna širina prolaza koju treba osigurati između postavljene otvorene terase te horizontalne ili vertikalne zapreke od 1,60 m.
(6) Na korištenje javne površine, odnosno dijela zemljišta u vlasništvu Grada odobreno po zahtjevu stranke, odgovarajuće se primjenjuju odredbe ove Odluke.

2. Dodjela korištenja na osnovi rezultata provedenog Javnog natječaja
Članak 10.
(1) Javni natječaj za davanje u zakup ili za korištenje javne površine, odnosno dijela zemljišta u vlasništvu Grada (u nastavku teksta: natječaj) raspisuje nadležan upravni odjel Grada Trilja.

(2) Tekst natječaja naročito sadrži:
1. oznaku i površinu lokacije za postavljanje privremenog objekta;
2. namjenu i vrijeme na koje se lokacija dodjeljuje;
3. početni iznos zakupnine odnosno naknade po m2
4. vrijeme trajanja zakupa ili korištenja;
5. iznos jamčevine koju treba položiti svaki ponuditelj;
6. naslov kojemu se podnosi pisana ponuda, rok za podnošenje i način predaje pisane ponude;
7. vrijeme i mjesto otvaranja pisane ponude;
8. odredbu da se nepotpuna i nepravodobna ponuda za izbor najpovoljnijeg ponuđača neće razmatrati,
9.Odredbe vezane za pravo prigovora
(3) Tekst natječaja može sadržavati i druge uvjete i podatke koji su u konkretnom slučaju važni za provođenje postupka.
Članak 11.
(1) Najpovoljnijom ponudom smatrat će se ona ponuda koja, uz ispunjavanje uvjeta iz natječaja, sadrži najviši iznos zakupnine odnosno naknade.
(2) U slučaju da najmanje dva ili više ponuditelja, koji ispunjavaju uvjete iz natječaja, ponude isti iznos zakupnine odnosno naknade pravo prvenstva ima ponuditelj čija ponuda je ranije zaprimljena.
Članak 12.
(1) Odluku o izboru najpovoljnijeg ponuditelja donosi Gradonačelnik Grada Trilja.
(2) Na odluku najpovoljnijeg ponuditelja postoji mogućnost prigovora koji se podnosi Gradonačelniku u roku od osam dana od dana dostave zaključka.

Članak 13.
Iznimno od odredbe članka 10. ove Odluke, javni natječaj može raspisati i ustanova kojoj je osnivač Grad Trilj ili pravna osoba s područja Grada, pod uvjetom da Gradonačelnik prethodno donese takvu Odluku.
III.ZONE I NAKNADA ZA KORIŠTENJE

Članak 14.

Iznos naknade za privremeno korištenje površina javne namjene u vlasništvu Grada Trilja utvrđuju se prema zoni, vrsti, namjeni i površini objekata. 

Članak 15.
Na području Grada Trilja u smislu ove Odluke, utvrđuju se 2 (dvije) zone:
I. zona obuhvaća: naselje Trilj i zemljište uz državne ceste DC 60 i DC 220 u svim naseljima
II. zona obuhvaća: ostala naselja 

Članak 16.
Početni iznos zakupnine odnosno naknade za privremeno korištenje javne površine za postavljanje privremenih objekata i reklamnih predmeta iznosi: 
	POKRETNI OBJEKT I NEIZGRAĐENO GRAĐ. ZEM.
	NAČIN OBRAČUNA
	NAKNADA U I. ZONI
	NAKNADA U II.ZONI

	KIOSK tipski objekt lagane konstrukcije (ugostiteljska djelatnost, trgovina mješovitom robom, voćem i povrćem, prodaja lutrije, trgovina cvijećem, trgovina novinama i duh. prerađevinama, zanatska djelatnost, trgovina prehrambenim proizvodima, trgovina pekarskim proizvodima, uslužna djelatnost, trgovina neprehrambenim proizvodima)
	



eura mjesečno po m2
	



10,00 eura
	



5,00 eura

	ŠTAND (pult, stol, otvorenog ili zatvorenog tipa, predviđen za uličnu prodaju s kojeg se mogu prodavati suveniri, rukotvorine, bižuterija, knjige, sadnice, cvijeće, jelke i sl., ali i agro- proizvodi 3 kao što su voće, povrće, proizvodi od meda, vina, borovi i sl.) Napomena: u ovu kategoriju obračunava se i površina korištena uz štand
	



eura dnevno po m2
	



6,00 eura
	



2,00 eura

	USLUŽNA NAPRAVA(specijalna vozila, ledenica za sladoled, rashladna vitrina, automat za sladoled,automat za kavu i pića i dr. auotomati, bankomat, peć za pečenje i sl.)
	

eura dnevno po m2


	

10,00 eura
	

1,00 euro

	
	

eura mjesečno po m2


	

20,00 eura
	

2,00 eura

	NAPRAVA ZA ZABAVU (vlakić, vrtuljak, trampolin, tobogan, napuhanac,  uređaji s izraženim zvučnim i svjetlosnim efektima, luna park, cirkus, klizalište, karting i sl.)
	

eura dnevno po m2
	

0,50 eura
	

0,20 eura

	REKLAMNI PANOI (table, ploče, natpisi, plakati do 6 m2, putokazi)

	


eura mjesečno po komadu
	
5,00 eura
	
2,00 eura

	REKLAMNI PANOI (city light, jambo plakati,reklamni display, osvijetlene vitrine, pokretne reklame)

	
	
20,00 eura
	
10,00 eura

	UGOSTITELJSKE TERASE (stolovi,stolice,suncobrani, samostojeće montažne nadstrešnice i druga oprema postavljena na javnoj površini za potrebe ugostiteljskih objekata)
	

eura mjesečno po m2
	

2,50 eura
	

0,50 eura



Članak 17.
(1)           Gradonačelnik posebnom odlukom može odlučiti da se korištenje površine javne namjene, odnosno zemljišta u vlasništvu Grada za potrebe humanitarnih, kulturnih, sportskih i drugih sličnih javnih manifestacija od interesa za Grad Trilj, dodjeljuje bez naknade.
(2)          Ustanove i udruge kojima je osnivač Grad Trilj ne plaćaju naknadu za korištenje površina javne namjene odnosno zemljišta u vlasništvu Grada Trilja.
(3)        Za korištenje javne površina gradskog parka Trilj tijekom održavanja manifestacija, Gradonačelnik će raspisati javni natječaj kojim će se utvrditi način i uvjeti korištenja površina javne namjene. Početni iznos naknade za korištenje jedne (1) lokacije ne može biti manji od 400,00 EUR mjesečno.
IV. UVJETI ZA POSTAVLJANJE PRIVREMENIH OBJEKATA

Članak 18.

Fizička ili pravna osoba postavlja privremeni objekt na javnu površinu, odnosno zemljište u vlasništvu Grada sukladno odredbama ove Odluke.

Članak 19.
Privremeni objekt ne može se postaviti:

1. na mjestu gdje bi njegovim postavljanjem bilo ugroženo održavanje objekata i
uređaja komunalne infrastrukture,
2. na javno-prometnoj površini koja je u funkciji kolnog prometa (osim objekata za naplatu parkiranja),
3. mjestu gdje bi načinom postavljanja, dimenzijama, oblikom ili izgledom bila ugrožena sigurnost sudionika u prometu i/ili zaklonjena postojeća prometna i putokazna signalizacija.


V. NADZOR
Članak 20.

(1) Nadzor nad provedbom ove Odluke obavlja komunalni redar Grada Trilja.
(2) U provedbi nadzora, komunalni redar poduzima mjere i imaju ovlasti utvrđene Odlukom o komunalnom redu i zakonima koji reguliraju predmetnu materiju.

Članak 21.
Pravo na korištenje lokacije prestaje: 
· istekom roka određenog Rješenjem 
· Rješenjem o uklanjanju privremenog objekta

Članak 22.
(1)            Istekom Rješenja korisnik lokacije je dužan predati javnu površinu i objekt javne namjene u posjed Grada Trilja u stanju u kome je bila prije davanja na korištenje.
(2)         U slučaju iz prethodnog stavka korisnik je dužan o svom trošku ukloniti i privremeni objekt. 
 (3)          Ukoliko korisnik ne ukloni privremeni objekt, uređaj, napravu i sl.  u roku od 15 dana po isteku Rješenja uklanjanje će izvršiti Grad na teret korisnika. 
 

Članak 23.

Rješenjem o uklanjanje privremenog objekta, uređaja, naprave i sl. bez prava korisnika na bilo kakvu naknadu i prije isteka roka iz Rješenja, i to iz slijedećih razloga: 
-	ako se lokacija koristi protivno Rješenju,
-	ako se lokacija koristi na način da ometa rad drugim osobama, ili ako ne udovoljava sanitarno-higijenskim i drugim uvjetima propisanim za djelatnost koju korisnik obavlja,
-	ako korisnik ne plati  naknadu u predviđenom roku, 
-	ako korisnik prestane obavljati dozvoljenu djelatnost duže od mjesec dana,
-	ako privremeni objekt treba ukloniti zbog realizacije provedbenog plana i projekata od važnosti za Grad Trilj,
-	ako korisnik ne zamjeni dotrajali objekt.


VI. PRIJELAZNE I ZAVRŠNE ODREDBE

Članak 24.

Na korištenje javnih površina na području Grada Trilja primjenjuju se i drugi opći akti Grada Trilja kojima je uređeno područje korištenje javnih površina.

Članak 25.

Stupanjem na snagu ove Odluke prestaje važiti Odluka o davanju javnih površina na privremeno korištenje („Službeni glasnik Grada Trilja“ br. 02/99) i Pravilnik o zonama i visini naknade za korištenje javnih površina na području Grada Trilja.

Članak 26.

Ova Odluka stupa na snagu osmog (8) dana od dana objave u Službenom glasniku Grada Trilja.


KLASA:
URBROJ:
Trilj,__________________2026. godine


                                                                                         PREDSJEDNIK GRADSKOG VIJEĆA
                                                                                         GRADA TRILJA
                                                                                         Mirko Odrljin,mag.ing.el.



OBRAZLOŽENJE
Prijedloga Odluke o korištenju javnih površina na području Grada Trilja
I. PRAVNI TEMELJ ZA DONOŠENJE ODLUKE
Pravni temelj za donošenje Odluke o korištenju javnih površina na području Grada Trilja sadržan je u članku 35. Zakona o vlasništvu i drugim stvarnim pravima, članku 104. Zakona o komunalnom gospodarstvu, članku 53. Odluke o komunalnom redu Grada Trilja te članku 32. Statuta Grada Trilja.
Navedenim odredbama utvrđene su ovlasti Grada Trilja za upravljanje, korištenje i raspolaganje nekretninama u vlasništvu Grada, kao i za uređenje načina korištenja javnih površina i provođenje komunalnog reda na svom području.
II. RAZLOZI ZA DONOŠENJE ODLUKE
Područje davanja javnih površina na privremeno korištenje trenutačno je uređeno Odlukom o davanju javnih površina na privremeno korištenje iz 1999. godine i Pravilnikom o zonama i visini naknade za korištenje javnih površina na području Grada Trilja. Zbog proteka vremena, promjena zakonodavnog okvira, uvođenja eura kao službene valute te novih potreba u načinu korištenja i upravljanja javnim površinama, potrebno je donijeti novi i cjelovit opći akt kojim će se ovo područje urediti na suvremen, pregledan i transparentan način.
Donošenjem predložene Odluke jasnije će se urediti način i uvjeti korištenja javnih površina u vlasništvu Grada Trilja, postupak podnošenja i odlučivanja o zahtjevima, provođenje javnog natječaja, prava i obveze korisnika, trajanje korištenja, visina naknada, nadzor nad korištenjem površina te uvjeti za prestanak prava korištenja i uklanjanje privremenih objekata.
Cilj Odluke je osigurati svrhovito i odgovorno upravljanje javnim površinama, jednak i transparentan pristup zainteresiranim korisnicima, zaštitu javnog interesa te očuvanje urednosti, sigurnosti i funkcionalnosti javnih prostora na području Grada Trilja.
III. OSNOVNA PITANJA KOJA SE UREĐUJU ODLUKOM
Predloženom Odlukom određuju se površine koje se smatraju javnim površinama te vrste privremenih objekata, pokretnih naprava i drugih sadržaja koji se mogu postavljati na javnim površinama. Uređuju se i uvjeti koje takvi objekti i naprave moraju ispunjavati u pogledu izgleda, održavanja, sigurnosti i uklapanja u prostor.
Odlukom se propisuju dva načina dodjele javnih površina na korištenje: na temelju zahtjeva zainteresirane osobe i na temelju rezultata provedenog javnog natječaja. Dodjela putem javnog natječaja predviđena je osobito kada za istu lokaciju postoji interes više osoba, kao i prilikom korištenja javnih površina za potrebe gradskih i drugih manifestacija.
Uređuje se sadržaj zahtjeva i dokumentacija koju je potrebno priložiti, sadržaj rješenja o korištenju javne površine, trajanje prava korištenja te mogućnost njegova produženja. Za korištenje javnih površina u svrhu postavljanja ugostiteljskih terasa predviđeno je sklapanje ugovora kojim se pobliže uređuju prava i obveze Grada i korisnika.
Odlukom se utvrđuju dvije zone za obračun naknade. Prva zona obuhvaća naselje Trilj i zemljište uz državne ceste DC 60 i DC 220 u svim naseljima, dok druga zona obuhvaća ostala naselja na području Grada Trilja. Visina naknade određuje se prema zoni, vrsti i namjeni objekta ili naprave, površini koja se koristi te vremenu korištenja.
Posebno se uređuju naknade za korištenje javnih površina za postavljanje kioska, štandova, uslužnih naprava, naprava za zabavu, reklamnih panoa i ugostiteljskih terasa. Predviđena je i mogućnost oslobođenja od plaćanja naknade za humanitarne, kulturne, sportske i druge slične javne manifestacije od interesa za Grad Trilj, kao i za ustanove i udruge kojima je osnivač Grad Trilj.
Nadzor nad provedbom Odluke obavljat će komunalni redar Grada Trilja u okviru ovlasti utvrđenih zakonom i gradskim aktima. Odlukom se uređuju razlozi za prestanak prava korištenja, obveza vraćanja javne površine u prvobitno stanje te mogućnost uklanjanja privremenih objekata, uređaja i naprava na trošak korisnika ako ih korisnik ne ukloni u ostavljenom roku.
IV. OCJENA POTREBNIH FINANCIJSKIH SREDSTAVA
Za provedbu ove Odluke nije potrebno osigurati dodatna financijska sredstva u Proračunu Grada Trilja.
Provedba Odluke može ostvariti pozitivan učinak na prihode Grada Trilja s osnove naknada za korištenje javnih površina. Visina ostvarenih prihoda ovisit će o broju odobrenih korištenja, površini i namjeni prostora, pripadajućoj zoni te vremenskom razdoblju korištenja.
V. STUPANJE NA SNAGU
Predlaže se da Odluka stupi na snagu osmoga dana od dana objave u „Službenom glasniku Grada Trilja“.
Stupanjem na snagu ove Odluke prestaju važiti Odluka o davanju javnih površina na privremeno korištenje („Službeni glasnik Grada Trilja“ br. 02/99) i Pravilnik o zonama i visini naknade za korištenje javnih površina na području Grada Trilja.

